નિષ્ણાતોએ કહ્યું હતું કે બજાર નિયામક સેબી દરેક મોરચે સક્રિય છે અને નિયમોના ભંગ માટે કંપનીઓને સજા કરી રહી છે અને બીજી તરફ રોકાણકારોનું સેન્ટિમેન્ટ મજબૂત છે જેને પગલે આઈપીઓ માર્કેટ ધમધમી રહ્યું છે. ઉલ્લેખનીય છે કે સેબીએ તેના બોર્ડની ગયા મહિને મળેલી બેઠકમાં આઈપીઓ માટે શેરની પ્રાઈસ બેન્ડ જાહેર કરવાની સમયમર્યાદા ઘટાડી છે, જેને કારણે આઈપીઓ માર્કેટને વધારે બળ મળશે. નવા નિયમ મુજબ આઈપીઓ અંતર્ગત શેરની પ્રાઈસ બેન્ડ હવે બે દિવસ પહેલાં નક્કી કરવામાં આવશે. હાલમાં તેની સમયમર્યાદા પાંચ દિવસની છે.